ഡിജിറ്റല് വിദ്യാഭ്യാസത്തിലെ അപാകതകള് പരിഹരിക്കണം: എന്.കെ. പ്രേമചന്ദ്രന് എം.പി ചവറ: ഓണ്ലൈന് പഠനത്തില് ഏര്പ്പെട്ടിരിക്കുന്ന നാല് ലക്ഷത്തോളം വിദ്യാര്ഥികള്ക്കിടയില് ഉണ്ടായിരിക്കുന്ന അന്തരവ് പരിഹരിക്കണമെന്ന് എന്.കെ. പ്രേമചന്ദ്രന് എം.പി. പറഞ്ഞു. തേവലക്കര അരിനല്ലൂര് ആറാം വാര്ഡ് കോണ്ഗ്രസ് കമ്മിറ്റി സംഘടിപ്പിച്ച എസ്.എസ.്എല്.സി. ഉന്നത വിജയികള്ക്കുള്ള പ്രഭാകിരണം പരിപാടി ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. ആദിവാസികളും നിര്ധനരുമായ വിദ്യാര്ഥികള്ക്ക് ഇപ്പോഴും ഓണ്ലൈന് വിദ്യാഭ്യാസം ശരിയായ രീതിയില് ലഭിക്കുന്നില്ലെന്നും അദ്ദേഹം ചൂണ്ടിക്കാട്ടി. ഈ അപാകത പരിഹരിക്കാന് സംസ്ഥാന സര്ക്കാര് അടിയന്തര നടപടി കൈക്കൊള്ളണമെന്നും എം.പി. ആവശ്യപ്പെട്ടു. പ്രഭാകിരണം പദ്ധതി കൊല്ലം പാര്ലമെന്റ് മണ്ഡലത്തില് ഉടനീളം സംഘടിപ്പിക്കുമെന്നും പ്രേമചന്ദ്രന് പറഞ്ഞു.സമ്മേളനത്തില് രാധാകൃഷ്ണപിള്ള അധ്യക്ഷത വഹിച്ചു. കെ.പി.സി.സി. സെക്രട്ടറി അഡ്വ. പി. ജെര്മിയാസ്, തേവലക്കര ഗ്രാമപഞ്ചായത്ത് പ്രസിഡന്റ് എസ്. സിന്ധു, മോഹന് കോയിപ്പുറം, ജോസ് ആന്റണി, ഫ്രാന്സിസ് സേവ്യര്, എസ്. അനില്, സജീവ് പരിശവിള, ജെ. പ്രസാദ്, രമണന് എന്നിവര് പ്രസംഗിച്ചു.